مولود چاووش اوغلو قیرغیزیستان-دا
تورکیه-نین خاریجی ایشلر ناظیری مولود چاووش اوغلو رسمی سفری چرچیوهسینده قیرغیزیستانین پایتاختی بیشکک-ده اؤلکه باشچیسی سدیر ژاپاروو طرفیندن قبول ائدیلیب.
تورکیه-نین خاریجی ایشلر ناظیری مولود چاووش اوغلو رسمی سفری چرچیوهسینده قیرغیزیستانین پایتاختی بیشکک-ده اؤلکه باشچیسی سدیر ژاپاروو طرفیندن قبول ائدیلیب. صحبت زامانی سیاسی، اقتصادی، مدنی و اینسانی ساحهلرده گونجل امکداشلیق مؤوضوع لاری موذاکیره ائدیلیب.
30 ایللیک قیرغیزیستان-تورکیه دیپلوماتیک علاقهلرینه توخونان قیرغیزیستان پرزیدنتی دئییب: "تاریم، تکستیل، معدنچیلیک، هیدروالکتریک و دیگر ساحهلرده ایش علاقهلرینی اینکیشاف ائتدیرمک، قیرغیزیستان و تورکیه-نین اقتصادی پتانسیلینه اویغون اورتاق لاییحهلر حیاتا کئچیرمک، امکداشلیغی گئنیشلندیرمک و تیجارت حجمینی 1 میلیارد دولارا چیخارتماق لازیمدیر".
خاریجی ایشلر ناظیری بیشک-ده آتا ئیت عابدهسینی ده زیارت ائدیب و سونرا قیرغیز همکاری روسلان قازاق بایئو ایله گؤروشوب، اورتاق مطبوعات کنفرانسیندا ایکی طرفلی علاقهلره دایر فیکیرلرینی چاتدیریب.
قیرغیزیستان-تورکیه ماناس بیلیم یوردونون هر ایکی اؤلکهنین قارداشلیغینین بیر نشانهسی اولدوغونو وورغولایان مولود چاووش اوغلو تحصیل و دیگر ساحهلرده آرتیق فتح الله چی ترور تشکیلاتی (فتو) کیمیلرینه احتیاج قالمادیغینی و فتو-نون تکجه تورکیه دئییل، قیرغیزیستان اوچون ده بیر تهدید اولدوغونو سؤیلهییب: "بو جور ترور تشکیلاتلاریندان دا، جینایت شبکهلریندن ده اینشاالله، تامامیله خلاص اولاجاغیق… هر ایکی اؤلکه تحصیل و علم ساحهسینده
امکداشلیغی اینکیشاف ائتدیریر. تورکیه معاریف فوندو (معاریف واکیفی) قیرغیزیستان-دا کیفیتلی ابتدایی و اورتا مکتبلر آچاجاق. بو معاریف مکتبی اورتا آسیادا آچیلاجاق ایلک معاریف فوندو مکتبی اولاجاق."
قیرغیزیستان خاریجی ایشلر ناظیری روسلان قازاق بایئو ده اؤز نؤوبهسینده بونلاری سؤیلهییب: "قیرغیزیستان ایله تورکیه دیلی بیر، دینی بیر ایکی قارداش اؤلکهدیر. بیزیم آرامیزدا هر هانسی سیاسی پروبلئم یوخدور. اؤلکهیه معاریف فوندونون گلمهسی، مکتب آچماسی و تحصیل پروسهسینده ایشتیراکینی گؤزلییریک."
ایلگیلیلی خبرلر
اردوغاندان باتییا سرت تپکی
"دونیانین باشقا بیر یئرینده ترور هؤرگوتو اؤیرتمنلری و اوشاقلاری بئله آلچاقجا قتله یئتیرمیش اولسایدی، گونلرجه، هفتهلرجه، آیلارجا گوندمده اولار، تپکیلرین آردی آرخاسی کسیلمزدی"
اردوغان: بؤیوک و گوجلو تورکیهنی انشا ائدنه قدر موباریزه داوام ائدهجک
"نه ترورون نه ده ترور هؤرگوتونون جیلووونو اللرینده توتان امپریالیست چتهلرین بیزی یولوموزدان ائتمهسینه ایجازه وئرمهیهجییک"
آکار: ۳۲۶ تروریست ضررسیزلشدیریلدی
"هر یئرده کیشیلیکلی و کیملیکلی سیاستلرله اؤلکهمیزین و میللتیمیزین حاق و حقوقونو ساوونوروق"
pbt_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab azb_Arab pes_Arab azb_Arab